3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

สายธุรกิจชำแหละไก่

สายธุรกิจชำแหละไก่ ดำเนินการโดยบริษัท จีเอฟพีที จำกัด (มหาชน) ซึ่งเป็นบริษัทแม่ของกลุ่ม
ผลิตภัณฑ์ของบริษัท คือ ชิ้นส่วนไก่และผลพลอยได้จากการชำแหละไก่
โดยที่บริษัทมีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 60
และร้อยละ 40 ตามลำดับ สภาวะการแข่งขันทางการตลาดของธุรกิจนี้แบ่งออกเป็น 2 ส่วนดังนี้

1)  ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ ซึ่งบริษัทมีความได้เปรียบ
เนื่องจากบริษัททำธุรกิจครบวงจร คือตั้งแต่ผลิตอาหารสัตว์ เลี้ยงไก่ และชำแหละไก่
ทำให้บริษัทสามารถควบคุมคุณภาพของผลิตภัณฑ์ รวมทั้งควบคุมต้นทุนการผลิตของบริษัทได้อีกด้วย

2)  ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน เป็นต้น
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง
และมีศักยภาพเพียงพอที่จะแข่งขันกับประเทศคู่แข่งได้
ถึงแม้ว่าต้นทุนการผลิตของไทยจะมีต้นทุนสูงกว่าประเทศคู่แข่ง เช่น ประเทศจีน ก็ตาม
แต่ผลิตภัณฑ์เนื้อไก่ของประเทศไทยเป็นผลิตภัณฑ์ที่ได้มาตรฐานและมีคุณภาพสูงเป็นที่ยอมรับของลูกค้าทั่วโลก

นอกจากนี้ บริษัทยังได้รับอนุมัติการส่งเสริมการลงทุนในประเภท 1.11
กิจการผลิตหรือถนอมอาหารหรือสิ่งปรุงแต่งอาหาร โดยใช้เทคโนโลยีที่ทันสมัย
โดยได้รับสิทธิประโยชน์ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี
บริษัทเริ่มมีรายได้จากการประกอบกิจการส่งเสริมการลงทุนเมื่อวันที่ 3 กันยายน 2545

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อไก่พ่อแม่พันธุ์จากฟาร์มปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับ บริษัท เอ็มเคเอส ฟาร์ม จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทในกลุ่มจีเอฟพีทีทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่

สายธุรกิจฟาร์มเลี้ยงไก่ ดำเนินการโดยบริษัท เอ็มเคเอส ฟาร์ม จำกัด โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบประมาณ 41-43 วัน แล้วจึงขายไก่ใหญ่ต่อให้กับบริษัทแม่ คือ บริษัท จีเอฟพีที จำกัด (มหาชน) ดังนั้นผลิตภัณฑ์หลักของบริษัท คือ ไก่ใหญ่ สภาวะการตลาดของบริษัทนี้ แทบจะไม่มีการแข่งขัน เนื่องจากลูกค้ารายใหญ่ของบริษัทคือบริษัทแม่ 

นอกจากนี้ บริษัทยังได้รับอนุมัติการส่งเสริมการลงทุนในประเภท 1.5 การเลี้ยงสัตว์ จำนวน 5
ฉบับ และได้รับสิทธิประโยชน์ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 3 ปี
(บัตรส่งเสริมเลขที่ 1506/2542) และ 8 ปี (บัตรส่งเสริมเลขที่ 1608(1)/2544,
1678(1)/2544, 1696(1)/2544 และ 1779(2)/2545)
นับแต่วันที่เริ่มมีรายได้จากการประกอบกิจการตามรายละเอียดดังนี้

บัตรส่งเสริมเลขที่ ลงวันที่ วันที่เริ่มมีรายได้ วันหมดอายุ

1506/2542 16/11/2542 03/01/2544 31/12/2546

1608(1)/2544 24/09/2544 30/10/2544 31/09/2552

1678(1)/2544 25/10/2544 15/01/2545 14/01/2553

1696(1)/2544 06/11/2544 26/07/2545 25/07/2553

1779(2)/2545 12/12/2545 ยังไม่เริ่มดำเนินการ

  สายธุรกิจอาหารสัตว์

สายธุรกิจอาหารสัตว์ ดำเนินการโดยบริษัท กรุงไทยอาหารสัตว์ จำกัด (มหาชน)
ผลิตภัณฑ์หลักของบริษัทคือ อาหารสัตว์บก และอาหารสัตว์น้ำ
อาหารสัตว์บกเฉพาะอาหารไก่จะขายให้กับบริษัท เอ็มเคเอส ฟาร์ม จำกัด และบริษัท
ฟาร์มกรุงไทย จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป
สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 40
ขายให้กับบริษัทที่เกี่ยวข้องกัน ส่วนร้อยละ 60 ขายให้กับผู้เลี้ยงสัตว์อิสระทั่วไป
ซึ่งบริษัทประกอบธุรกิจอาหารสัตว์มากว่า 20 ปี
ทำให้ลูกค้าโดยทั่วไปมั่นใจในคุณภาพของผลิตภัณฑ์ของบริษัท
รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์
ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น

นอกจากนี้บริษัทยังได้รับอนุมัติการส่งเสริม (เลขที่ 1055(1)/2544) การลงทุนในประเภท 1.6
กิจการผลิตอาหารสัตว์ หรือส่วนผสมอาหารสัตว์
โดยได้รับสิทธิประโยชน์ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี
นับแต่วันที่เริ่มมีรายได้จากการประกอบกิจการที่ได้รับการส่งเสริมการลงทุนในกิจการผลิตอาหารสัตว์ประเภทอาหารกุ้ง
โดยที่บริษัทเริ่มมีรายได้จากการประกอบกิจการดังกล่าว เมื่อวันที่ 2 พฤษภาคม 2544

  สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟู้ดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
ตลาดพ่อค้าคนกลางและตลาดห้างสรรพสินค้า

บริษัทเผชิญกับสภาวะแข่งขันค่อนข้างรุนแรง เนื่องจากการผลิตไส้กรอก
บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ที่ส่งออก ซึ่งบริษัทมีคู่แข่งที่สำคัญ
คือกลุ่มบริษัทที่เลี้ยงไก่ เพื่อการส่งออกเป็นหลัก

(2) การตลาดและภาวะการแข่งขัน

สายธุรกิจชำแหละไก่

(ก) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน เนื่องจากบริษัทมีประสบการณ์มาหลายสิบปี
ทางด้านภาคปศุสัตว์ ทำให้คุณภาพของผลิตภัณฑ์ของบริษัทเป็นที่ยอมรับของลูกค้า นอกจากนี้
บริษัทได้พัฒนารูปแบบของผลิตภัณฑ์ให้มีความหลากหลาย ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย ถ้าผลิตสินค้าธรรมดาประเภทไก่ติดกระดูก
อาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือให้มากขึ้น เช่น
การผลิตเนื้อไก่เสียบไม้ชนิดต่างๆ ไก่ชุบแป้ง เป็นต้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

-   ลักษณะของลูกค้า

  ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่บริษัท จีเอฟ ฟู้ดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วม คือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 1.53
และ 4.38 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศฮ่องกง สิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วน 45.30% ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อยๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วน 48.79%
ของยอดขายภายในประเทศ

  ลูกค้าต่างประเทศ

บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง สิงคโปร์ ตะวันออกกลาง และมาเลเซีย เป็นต้น

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งใน และต่างประเทศ

-   การจำหน่ายและช่องทางการจำหน่าย

  การจำหน่าย

ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
ภายใต้เครื่องหมายการค้า “GFPT” และเครื่องหมายการค้าของลูกค้า
มีสัดส่วนแบ่งเป็นตลาดภายในประเทศ 60% และตลาดต่างประเทศ 40%

ช่องทางการจำหน่าย

ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
และอีกส่วนหนึ่งซึ่งเป็นสินค้าคุณภาพระดับส่งออก
จะจำหน่ายให้กับบริษัทที่เป็นผู้ผลิตสินค้าแปรรูปจากเนื้อไก่โดยส่งออกอีกต่อหนึ่ง นอกจากนี้ บริษัทย่อย
คือ บริษัท จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วม คือบริษัท
แมคคีย์ ฟู้ด เซอร์วิสเซส (ประเทศไทย) จำกัด จะเพื่อนำไปผลิตเป็นเบอร์เกอร์ และ นักเก็ต
เป็นต้น

  ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
  ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจร คือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง
อยู่ในลักษณะของ Oligopoly คือมีกลุ่มผู้ผลิตรายใหญ่อยู่เพียงไม่กี่ราย ได้แก่

1.  กลุ่มบริษัทเครือเจริญโภคภัณฑ์

2.  บริษัท สหฟาร์ม จำกัด

3.  บริษัท จีเอฟพีที จำกัด (มหาชน)

4.  บริษัท ไก่สดเซ็นทาโก จำกัด

5.  บริษัท โกลเด้น ฟู้ดส์ อินเตอร์เนชั่นแนล จำกัด

6.  บริษัท เบเทอร์ฟูดส์ จำกัด

7.  บริษัท ศรีไทยฟู้ดส์แอนด์เบฟเวอร์เรจ จำกัด (มหาชน)

8.  บริษัท แหลมทอง จำกัด

9.  บริษัท ซันเนก ฟู้ด จำกัด

10. บริษัท ซันแวลเล่ย์ (ไทยแลนด์) จำกัด

11. บริษัท พนัสโพลทรี่ จำกัด

12. บริษัท ยู่สูงอุตสาหกรรม จำกัด

13. บริษัท ฉวีวรรณอินเตอร์เนชั่นแนล จำกัด

สำหรับการแข่งขันของบริษัท จีเอฟพีที จำกัด(มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มผลิตพ่อแม่พันธุ์ไก่ ฟาร์มเลี้ยงไก่
และโรงเชือดไก่ การที่บริษัท จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงเชือด เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิภาพ อำนาจการต่อรอง การประหยัดต้นทุน
เนื่องจากขนาด (Economy of Scale) ทำให้ต้นทุนต่อหน่วย การวางแผน
และกำหนดปริมาณให้สอดคล้องกับความต้องการของตลาดได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สดแช่แข็ง ประกอบด้วย
สหรัฐอเมริกา บราซิลและจีน ปัจจุบันการแข่งขันในตลาดส่งออก
ขึ้นอยู่กับความได้เปรียบของผู้ส่งออกในแต่ละประเทศ เช่น ต้นทุนของสินค้า ค่าระวาง
คุณภาพของสินค้า ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกโลกเพิ่มขึ้นทุกปี

ประเทศผู้ส่งออกเนื้อไก่ที่สำคัญของโลก หน่วย: พันตัน

  ------------------- ---------- ---------- ---------- ---------- ----------
  ประเทศ              2546(f)    2545(p)    2544       2543       2542

  สหรัฐอเมริกา          2,472      2,208      2,521      2,231      2,080

  บราซิล               1,325      1,245      1,241      893        750

  สหภาพยุโรป           695        670        718        762        764

  ไทย                 460        450        438        333        274

  จีน                  400        500        489        464        375

  แคนาดา              80         75         69         55         47

  ฮังการี               32         32         33         35         45

  สหรัฐอาหรับ           20         20         20         20         19

  ออสเตรเลีย           15         15         19         14         12

  อาร์เจนติน่า           14         10         6          5          3

  อื่นๆ                 43         109        53         56         93

  รวม                 5,556      5,334      5,607      4,868      4,642

  % การเปลี่ยนแปลง      4.16       -4.87      15.18      9.10       
  ------------------- ---------- ---------- ---------- ---------- ----------

ที่มา: USDA , สมาคมผู้ผลิตไก่เพื่อส่งออกไทย

หมายเหตุ: (p) preliminary (f) forecast

แนวโน้มภาวะอุตสาหกรรมและสภาพการแข่งขันในอนาคต

แนวโน้มปี 2546

ภาวะการผลิต

ปริมาณการผลิตไก่เนื้อของไทยยังคงมีแนวโน้มที่จะขยายตัวต่อเนื่องไปอีกในปี 2546
โดยคาดว่าจะมีปริมาณการผลิตรวมประมาณ 1,380,000 ตัน เพิ่มขึ้นจากปี 2545 ร้อยละ 6.98
เนื่องจากภาวะเศรษฐกิจที่มีแนวโน้มเติบโตขึ้นอย่างต่อเนื่อง
ทำให้ความต้องการบริโภคภายในขยายตัวได้ดี
นอกจากนั้นศักยภาพการแข่งขันที่สูงในตลาดต่างประเทศและการร่วมมือกันอย่างเต็มที่ของภาครัฐและเอกชนในการเร่งแก้ปัญหาสารตกค้างซึ่งเป็นอุปสรรคต่อการส่งออก
ก็น่าจะทำให้ประเทศไทยสามารถส่งออกได้ดีขึ้นอีกด้วย
ระดับอุปสงค์ต่อผลิตภัณฑ์ไก่เนื้อทั้งจากภายในและต่างประเทศที่คาดว่าจะเพิ่มขึ้นเช่นนี้
ทำให้ปริมาณการผลิตขยายตัวขึ้น

ภาวะการตลาด

ตลาดผลิตภัณฑ์ไก่เนื้อภายในประเทศมีแนวโน้มว่าจะขยายตัวได้พอสมควรตามภาวะเศรษฐกิจที่เติบโตต่อเนื่อง
และความนิยมผลิตภัณฑ์ไก่เนื้อที่เพิ่มขึ้นจากผลของการที่ผู้บริโภคใส่ใจในสุขภาพมากขึ้น
โดยคาดว่าปริมาณการบริโภคผลิตภัณฑ์เนื้อไก่ภายในประเทศจะมีประมาณ 915,000 ตัน
เพิ่มขึ้นจากปี 2544 ร้อยละ 8.93 ส่วนด้านการส่งออกนั้นตลาดก็มีแนวโน้มจะขยายตัวต่อไปเช่นกัน
โดยคาดว่าปริมาณการส่งออกรวมประมาณ 460,000 ตัน มูลค่า 42,300 ล้านบาท
เพิ่มขึ้นจากปริมาณและมูลค่าการส่งออกในปี 2545 คิดเป็นร้อยละ 2.22 และร้อยละ 4.63
ตามลำดับ

การส่งออกที่คาดว่าจะขยายตัวขึ้นนี้
มีสาเหตุมาจากความสามารถในการพัฒนาผลิตภัณฑ์แปรรูปจากเนื้อไก่ของประเทศไทยซึ่งมีความได้เปรียบเหนือกว่าคู่แข่ง
ทำให้สัดส่วนการส่งออกผลิตภัณฑ์เนื้อไก่แปรรูปเพิ่มขึ้น จากร้อยละ 30.89 และร้อยละ 43.84
ของปริมาณและมูลค่าการส่งออกผลิตภัณฑ์ไก่เนื้อรวมในปี 2545 เป็นร้อยละ 34.78 และร้อยละ
48.23 ของปริมาณและมูลค่าการส่งออกในปี 2546 ตามลำดับ
และถ้าคิดเป็นอัตราการขยายตัวก็ประมาณได้ว่าการส่งออกในรูปไก่สดแช่เย็นแช่แข็งซึ่งประเทศไทยมีความเสียเปรียบด้านต้นทุนอาหารสัตว์นั้นจะมีมูลค่าลดลงร้อยละ
3.54 ในขณะที่การส่งออกเป็นผลิตภัณฑ์แปรรูปนั้นคาดว่าจะมีมูลค่าสูงขึ้นถึงร้อยละ 15.10

การส่งออกไปยังตลาดญี่ปุ่นซึ่งเพิ่มขึ้นถึงร้อยละ 21.14 และมีปริมาณสูงถึง 260,000 ตันในปี 2545
คาดว่าจะลดลงไปเป็น 250,000 ตันในปี 2546 ซึ่งก็ถือได้ว่ายังอยู่ในระดับที่น่าพอใจ
ส่วนการส่งออกไปยังสหภาพยุโรปที่ลดลงร้อยละ 15.09 โดยมีปริมาณส่งออกประมาณ 126,500
ตันในปี 2545 ก็คาดว่าจะสามารถเพิ่มขึ้นได้เป็น 140,000 ตันในปี 2546
หรือคิดเป็นอัตราเพิ่มขึ้นร้อยละ 10.67 นอกจากนั้นการส่งออกไปยังตลาดอื่น ๆ
ก็คาดว่าจะมีปริมาณราว 70,000 ตัน เพิ่มขึ้นจากปี 2545 คิดเป็นร้อยละ 10.24

ปัจจัยเกื้อหนุนการส่งออกผลิตภัณฑ์เนื้อไก่ที่สำคัญ นอกจากศักยภาพในการพัฒนาผลิตภัณฑ์แปรรูปก็คือ
การที่ผลิตภัณฑ์ไก่เนื้อจากประเทศไทยมีมาตรฐานด้านสุขอนามัยสูงเป็นที่ยอมรับในตลาดส่งออกหลักทำให้ไม่มีปัญหามากเท่ากับจีนซึ่งเป็นคู่แข่งสำคัญ
และแม้ว่าในปี 2545 สหภาพยุโรปตรวจพบว่ามีสาร Nitrofuran
ตกค้างในผลิตภัณฑ์ไก่เนื้อจากประเทศไทยจนเกิดปัญหาในการส่งออกขึ้น
ทั้งภาครัฐบาลและภาคเอกชนก็ได้ร่วมมือกันอย่างเต็มที่ ที่จะแก้ปัญหาให้ลุล่วงไปได้โดยเร็ว
ด้วยการควบคุมและปราบปรามการใช้สารต้องห้ามในทุกขั้นตอนของการผลิต
และลงทุนสร้างห้องปฏิบัติการอันทันสมัยที่สามารถตรวจสอบสารตกค้างที่เป็นปัญหานี้ได้

การเติบโตอย่างต่อเนื่องของเศรษฐกิจจีนทำให้ความต้องการบริโภคเนื้อไก่ในประเทศจีนเพิ่มขึ้น
ก็มีส่วนช่วยลดแรงกดดันด้านการแข่งขันจากจีนลงไปได้บ้าง
นอกจากนั้นผลสืบเนื่องจากความกลัวโรควัวบ้าและโรคปากเท้าเปื่อยในสัตว์
ซึ่งเคยระบาดอยู่ระยะหนึ่งก็ทำให้ผู้บริโภคระมัดระวังมากขึ้นและหันมาบริโภคเนื้อไก่ทดแทนเนื่องจากเป็นเนื้อสัตว์ประเภทที่ไม่มีความเสี่ยงจากโรคดังกล่าว

อย่างไรก็ตาม อาจมีอุปสรรคบางประการที่ส่งผลกระทบทางลบต่อการส่งออกผลิตภัณฑ์ไก่เนื้อในปี
2546 ได้ ซึ่งที่สำคัญก็คือการที่ในปี 2545
สหภาพยุโรปได้ปรับปรุงพิกัดภาษีนำเข้าสินค้าของเนื้อไก่หมักเกลือใหม่
จากเดิมเนื้อไก่หมักเกลือถูกจัดอยู่ในพิกัด 0210 เสียภาษี 15.4%
ถูกจัดใหม่ให้มาอยู่ในพิกัดไก่สดแช่แข็ง 0207 จึงเสียภาษี 40-60%
ทำให้ความสามารถในการแข่งขันเนื้อไก่ของไทยลดลง
นอกจากนั้นการแข่งขันก็มีมากขึ้นจากบราซิลซึ่งนอกจากจะมีความได้เปรียบด้านต้นทุนการเลี้ยงไก่แล้ว
ยังได้ประโยชน์จากผลของการที่ลดค่าเงินลงอีกด้วย

อุปสรรคสำคัญอีกประการหนึ่งที่คาดว่าจะต้องเผชิญต่อไปในปี 2546
ก็คือปัญหาเรื่องสารตกค้างในผลิตภัณฑ์ส่งออก
ซึ่งแม้ว่าจะมีการแก้ไขไปแล้วแต่ก็จะต้องควบคุมอย่างเคร่งครัดและต่อเนื่องต่อไป
เพราะถ้าหากมีการตรวจพบอีกย่อมก่อให้เกิดผลกระทบต่อธุรกิจที่เกี่ยวข้องกับการผลิตเนื้อไก่เพื่อการส่งออกอย่างกว้างขวาง
การควบคุมและตรวจสอบเข้มงวดนี้จากทั้งโดยฝ่ายไทยและทางประเทศผู้นำเข้าทำให้การส่งออกล่าช้าและต้นทุนสูงขึ้น
นอกจากนั้นโอกาสที่จะเกิดสงครามระหว่างสหรัฐอเมริกากับอิรัก
ก็เป็นความเสี่ยงที่ยากจะคาดการณ์ได้
และถ้าหากเกิดขึ้นก็ย่อมมีผลกระทบต่อการส่งออกอย่างไม่อาจหลีกเลี่ยงได้

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2544-2546

+------------+--------+--------+--------+--------+--------+--------+
| ตลาด       | 2544   |        | 2545   |        | 2546   |        |
+------------+--------+--------+--------+--------+--------+--------+
|            | ปริมาณ  | สัดส่วน  | ปริม    | สัดส่วน  | ปริมาณ  | สัดส่วน  |
|            |        |        | าณ(ตัน) |        |        |        |
|            | (ตัน)   | (      |        | (      | (ตัน)   | (      |
|            |        | ร้อยละ) |        | ร้อยละ) |        | ร้อยละ) |
+------------+--------+--------+--------+--------+--------+--------+
| ญี่ปุ่น        | 2      | 49.02  | 2      | 57.78  | 2      | 54.35  |
|            | 14,620 |        | 60,000 |        | 50,000 |        |
| สหภาพยุโรป  |        | 34.03  |        | 28.11  |        | 30.43  |
|            | 1      |        | 1      |        | 1      |        |
| อื่น ๆ       | 48,973 | 16.95  | 26,500 | 14.11  | 40,000 | 15.22  |
|            |        |        |        |        |        |        |
|            | 74,204 |        | 63,500 |        | 70,000 |        |
+------------+--------+--------+--------+--------+--------+--------+
| รวม        | 4      | 100.00 | 4      | 100.00 | 4      | 100.00 |
|            | 37,797 |        | 50,000 |        | 60,000 |        |
+------------+--------+--------+--------+--------+--------+--------+

ที่มา: กรมเศรษฐกิจการพาณิชย์ และสมาคมผู้ผลิตไก่เพื่อส่งออกไทย

หมายเหตุ: ปี 2545 เป็นค่าประมาณการ

ปี 2546 เป็นค่าพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

ปริมาณ: ตัน

มูลค่า: ล้านบาท

+--------+---------+---------+---------+---------+--------+-------+
| ปี      | ไก      |         | ไก่แปรรูป |         | รวม    |       |
|        | ่สดแช่แข็ง |         |         |         |        |       |
+--------+---------+---------+---------+---------+--------+-------+
|        | ปริมาณ   | มูลค่า    | ปริมาณ   | มูลค่า    | ปริมาณ  | มูลค่า  |
+--------+---------+---------+---------+---------+--------+-------+
| 2535   | 174,829 | 10,399  | 6,922   | 728     | 1      | 1     |
|        |         |         |         |         | 81,751 | 1,127 |
| 2536   | 157,080 | 8,886   | 9,506   | 1,242   |        |       |
|        |         |         |         |         | 1      | 1     |
| 2537   | 152,903 | 9,846   | 15,615  | 1,850   | 66,586 | 0,128 |
|        |         |         |         |         |        |       |
| 2538   | 149,935 | 9,662   | 26,276  | 3,088   | 1      | 1     |
|        |         |         |         |         | 68,518 | 1,696 |
| 2539   | 137,215 | 9,085   | 31,555  | 3,372   |        |       |
|        |         |         |         |         | 1      | 1     |
| 2540   | 151,120 | 10,951  | 41,114  | 4,951   | 76,211 | 2,750 |
|        |         |         |         |         |        |       |
| 2541   | 220,776 | 17,221  | 60,943  | 9,020   | 1      | 1     |
|        |         |         |         |         | 68,770 | 2,457 |
| 2542   | 211,675 | 14,817  | 61,924  | 8,669   |        |       |
|        |         |         |         |         | 1      | 1     |
| 2543   | 245,994 | 15,990  | 86,800  | 11,284  | 92,234 | 5,902 |
|        |         |         |         |         |        |       |
| 2544   | 320,779 | 23,096  | 117,018 | 15,212  | 2      | 2     |
|        |         |         |         |         | 81,719 | 6,241 |
| 2545   | 311,000 | 22,703  | 139,000 | 17,723  |        |       |
|        |         |         |         |         | 2      | 2     |
| 2546   | 300,000 | 21,900  | 160,000 | 20,400  | 73,599 | 3,486 |
|        |         |         |         |         |        |       |
|        |         |         |         |         | 3      | 2     |
|        |         |         |         |         | 32,794 | 7,274 |
|        |         |         |         |         |        |       |
|        |         |         |         |         | 4      | 3     |
|        |         |         |         |         | 37,797 | 8,308 |
|        |         |         |         |         |        |       |
|        |         |         |         |         | 4      | 4     |
|        |         |         |         |         | 50,000 | 0,426 |
|        |         |         |         |         |        |       |
|        |         |         |         |         | 4      | 4     |
|        |         |         |         |         | 60,000 | 2,300 |
+--------+---------+---------+---------+---------+--------+-------+

ที่มา: กรมเศรษฐกิจการพาณิชย์ และสมาคมผู้ผลิตไก่เพื่อส่งออกไทย

หมายเหตุ: ปี 2545 เป็นค่าประมาณการ ปี 2546 เป็นค่าพยากรณ์

สายธุรกิจโรงฟักไข่

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายลูกไก่เนื้อ ให้กับบริษัทที่เกี่ยวข้องกัน คือบริษัท เอ็มเคเอส ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ดังนั้นจึงไม่ต้องใช้กลยุทธ์ในการแข่งขัน

-   ลักษณะของลูกค้าและกลุ่มลูกค้าเป้าหมาย

บริษัทขายให้ลูกค้าเพียงสองราย คือบริษัท เอ็มเคเอส ฟาร์ม จำกัด และบริษัท กรุงไทยอาหารสัตว์
จำกัด (มหาชน) ซึ่งเป็นบริษัทที่เกี่ยวข้องกัน เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน

-   การจำหน่ายและช่องทางการจำหน่าย

บริษัทจำหน่ายให้กับลูกค้าเพียงสองราย คือ บริษัท เอ็มเคเอส ฟาร์ม จำกัด และบริษัท
กรุงไทยอาหารสัตว์ จำกัด (มหาชน)

(ข) สภาพการแข่งขันภายในอุตสาหกรรม

สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่ เพื่อการส่งออกเป็นหลัก แต่เนื่องจากบริษัทในกลุ่มจีเอฟพีทีทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่

(ก) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายไก่ใหญ่ ซึ่งขายทั้งหมดให้กับบริษัทแม่ คือบริษัท จีเอฟพีที จำกัด (มหาชน)
ในการจำหน่ายผลิตภัณฑ์นั้น จะเห็นว่าบริษัทมีลูกค้าเพียงรายเดียว อีกทั้งยังจำหน่ายให้กับบริษัทแม่
ดังนั้นภาวะการแข่งขันจึงไม่เกิดขึ้น และกลยุทธ์ที่สำคัญ คือ
การที่บริษัทมีความชำนาญและมีประสบการณ์มาหลายสิบปี ทำให้ลูกค้ามั่นใจในคุณภาพของสินค้า

-   ลักษณะของลูกค้า

  ลูกค้าของบริษัทคือบริษัทแม่หรือบริษัท จีเอฟพีที จำกัด (มหาชน)

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ บริษัทแม่

-   การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับบริษัทแม่เพียงรายเดียว

  สายธุรกิจอาหารสัตว์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน เนื่องจากบริษัทมีประสบการณ์มาหลายสิบปี
ทางด้านภาคปศุสัตว์ ทำให้คุณภาพของผลิตภัณฑ์ของบริษัทเป็นที่ยอมรับของลูกค้า นอกจากนี้
บริษัทได้พัฒนารูปแบบของผลิตภัณฑ์ให้มีความหลากหลาย ตามที่ลูกค้าต้องการ

-   ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท เอ็มเคเอส
ฟาร์ม จำกัด และบริษัท ฟาร์มกรุงไทย จำกัด ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

-   กลุ่มลูกค้าเป้าหมาย

  กลุ่มลูกค้าเป้าหมาย คือ กลุ่มผู้เลี้ยงสัตว์ในประเทศ

-   การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
สำหรับการแข่งขันของบริษัท กรุงไทยอาหารสัตว์ จำกัด (มหาชน)
จัดได้ว่าอยู่ในระดับแนวหน้ารายหนึ่ง เนื่องจากเป็นธุรกิจครบวงจร คือ มีโรงงานผลิตอาหารสัตว์
มีฟาร์มผลิตลูกไก่ มีฟาร์มผลิตไก่ใหญ่ และโรงเชือดไก่ การที่มีฟาร์มเลี้ยงเป็นของตนเอง
ทำให้มีความได้เปรียบในด้านการแข่งขัน อีกทั้งบริษัทมีประสบการณ์มานานกว่า 20 ปี

แนวโน้มภาวะอุตสาหกรรมและสภาพการแข่งขันในอนาคต

แนวโน้มปี 2546

ในปี 2546 คาดว่าปริมาณความต้องการอาหารสัตว์
จะยังคงเพิ่มขึ้นต่อเนื่องตามภาวะเศรษฐกิจที่ฟื้นตัวมากขึ้นและการขยายตัวของการส่งออก
โดยเฉพาะอย่างยิ่งเมื่อคาดการณ์ว่าปริมาณการบริโภคในประเทศและการส่งออกผลิตภัณฑ์ไก่เนื้อซึ่งเป็นธุรกิจที่มีความต้องการอาหารสัตว์มากที่สุดจะยังคงเติบโตต่อเนื่อง

ความต้องการอาหารสัตว์ที่ขยายตัวเพิ่มขึ้นโดยที่ปริมาณผลิตวัตถุดิบอาหารสัตว์สำคัญในประเทศยังไม่สม่ำเสมอและไม่เพียงพอเช่นนี้
ทำให้จำเป็นต้องนำเข้าวัตถุดิบอาหารสัตว์ โดยเฉพาะอย่างยิ่ง กากถั่วเหลือง และปลาป่น
เป็นจำนวนมาก
ส่วนการนำเข้าข้าวโพดเลี้ยงสัตว์นั้นยังไม่แน่นอนเพราะถ้าหากผลผลิตมีมากพอก็อาจไม่มีความจำเป็นต้องนำเข้า

โดยสรุปแล้ว ความก้าวหน้าและศักยภาพที่จะเติบโตต่อไปของธุรกิจการผลิตอาหารสัตว์ในปี 2546
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบต่อธุรกิจอาหารสัตว์ดังต่อไปนี้

ปัจจัยทางบวก

- การคาดหมายว่าความต้องการบริโภคภายในประเทศต่อผลิตภัณฑ์ปศุสัตว์จะขยายตัวต่อไปในปี
2546 ประกอบกับการขยายตัวของการส่งออกผลิตภัณฑ์ปศุสัตว์สำคัญคือไก่เนื้อ
ที่ยังมีศักยภาพแข่งขันสูง จะทำให้ความต้องการอาหารสัตว์มีมากขึ้น
และอุตสาหกรรมการผลิตอาหารสัตว์ขยายตัวต่อไปได้

- นโยบายของรัฐบาลเกี่ยวกับมาตรการนำเข้าวัตถุดิบอาหารสัตว์ ซึ่งมีความชัดเจนมากขึ้น
และได้ประกาศแจ้งล่วงหน้าเป็นเวลาพอสมควรทำให้อุตสาหกรรมการผลิตอาหารสัตว์สามารถวางแผนการผลิตและการนำเข้าวัตถุดิบได้อย่างมีประสิทธิภาพ

- อัตราแลกเปลี่ยนที่ค่อนข้างมีเสถียรภาพ
ทำให้การนำเข้าวัตถุดิบอาหารสัตว์มีความเสี่ยงอันเนื่องมาจากความผันผวนในอัตราแลกเปลี่ยนลดน้อยลง

ปัจจัยทางลบ

- เนื่องจากน้ำมันเชื้อเพลิงเป็นส่วนหนึ่งของต้นทุนการผลิตและการขนส่งผลิตภัณฑ์อาหารสัตว์ที่สำคัญ
ดังนั้นแนวโน้มการเพิ่มสูงขึ้นของราคาน้ำมันในตลาดโลก ซึ่งมาจากหลายสาเหตุอาทิ
ความกลัวว่าจะเกิดสงครามระหว่างสหรัฐฯ กับอิรัก
และการนัดหยุดงานของคนงานในอุตสาหกรรมน้ำมันของเวเนซุเอลา
จึงอาจส่งผลให้ต้นทุนการผลิตอาหารสัตว์เพิ่มขึ้น
นอกจากนั้นยังอาจมีผลทำให้เศรษฐกิจโลกประสบปัญหา การบริโภคชะลอตัวลง
ส่งผลกระทบทางลบต่อธุรกิจการผลิตอาหารสัตว์โดยทางอ้อม

- ความต้องการวัตถุดิบอาหารสัตว์ที่เพิ่มขึ้นมากอย่างต่อเนื่อง
เพื่อใช้ในอุตสาหกรรมการผลิตอาหารสัตว์ที่ขยายตัว อาจเป็นผลทำให้ราคาวัตถุดิบเหล่านี้เพิ่มสูงขึ้น
จนเป็นอุปสรรคต่อการขยายการผลิตได้

- แม้ว่าการนำเข้าวัตถุดิบอาหารสัตว์สำคัญ จะเป็นไปอย่างเสรีมากขึ้นแล้วในปัจจุบัน
แต่รัฐบาลก็ยังคงกำหนดมาตรการที่เป็นข้อจำกัดอยู่อีกไม่น้อย
ทำให้ต้นทุนการผลิตอาหารสัตว์สูงกว่าที่ควรจะเป็น
และส่งผลกระทบต่อศักยภาพการแข่งขันของผลิตภัณฑ์ปศุสัตว์ต่าง ๆ จากประเทศไทยด้วย

ประมาณการความต้องการอาหารสัตว์ในประเทศไทย

ปี 2545 และ 2546

 หน่วย: ตัน 

+--------------------+----------+-----------+----------+-------------+
| ประชากรสัตว์         | 2545     |           | 2546     |             |
+--------------------+----------+-----------+----------+-------------+
|                    | จำนวน    | ปริมา      | จำนวน    | ปริมาณ       |
|                    | (ล้านตัว)  | ณอาหารสัตว์ |          |             |
|                    |          |           | (ล้านตัว)  | อาหารสัตว์    |
+--------------------+----------+-----------+----------+-------------+
| ไก่เนื้อ              | 932.880  | 3,535,615 | 1,005    | 3,808,950   |
|                    |          |           |          |             |
| ไก่พ่อแม่พันธุ์          | 10.833   | 487,485   | 11.67    | 525,150     |
|                    |          |           |          |             |
| ไก่ไข่เล็กรุ่น          | 25.507   | 552,652   | 27.97    | 606,017     |
|                    |          |           |          |             |
| ไก่ไข่ให้ไข่           | 29.549   | 1,181,960 | 32.40    | 1,296,600   |
|                    |          |           |          |             |
| ไก่ไข่พ่อแม่พันธุ์        | 0.445    | 20,025    | 0.49     | 22,050      |
|                    |          |           |          |             |
| สุกรขุน              | 8.853    | 2,611,635 | 9.94     | 2,932,300   |
|                    |          |           |          |             |
| สุกรพันธุ์             | 0.680    | 632,400   | 0.75     | 697,500     |
|                    |          |           |          |             |
| เป็ดเนื้อ             | 17.680   | 148,512   | 19.0     | 159,600     |
|                    |          |           |          |             |
| เป็ดพันธุ์             | 0.190    | 13,870    | 0.20     | 14,600      |
|                    |          |           |          |             |
| เป็ดไข่              | 1.500    | 97,500    | 1.5      | 97,500      |
|                    |          |           |          |             |
| กุ้ง(ตัน)             | 315,000  | 630,000   | 280,000  | 560,000     |
|                    |          |           |          |             |
| โคนม(ตัว)           | 352,800  | 386,316   | 370,000  | 405,150     |
|                    |          |           |          |             |
| ปลา                | n.a.     | 217,350   | n.a.     | 262,500     |
+--------------------+----------+-----------+----------+-------------+
| รวม                |          | 1         |          | 11,387,917  |
|                    |          | 0,515,320 |          |             |
+--------------------+----------+-----------+----------+-------------+

ที่มา: สมาคมผู้ผลิตอาหารสัตว์ไทย

ประมาณการความต้องการวัตถุดิบอาหารสัตว์ ปี 2546

หน่วย : ตัน

+--------------------+------------+------------+----------+----------+
| ประชากรสัตว์         | ปลาป่น      | กากถั่วเหลือง | ข้าวโพด   | ปลายข้าว  |
+--------------------+------------+------------+----------+----------+
| ไก่เนื้อ              | 114,269    | 1,142,685  | 2        | 0        |
|                    |            |            | ,361,549 |          |
| ไก่พ่อแม่พันธุ์          | 15,755     | 131,288    |          | 0        |
|                    |            |            | 315,090  |          |
| ไก่ไข่เล็กรุ่น          | 18,181     | 151,504    |          | 0        |
|                    |            |            | 363,610  |          |
| ไก่ไข่ให้ไข่           | 64,800     | 324,000    |          | 0        |
|                    |            |            | 777,600  |          |
| ไก่ไข่พ่อแม่พันธุ์        | 659        | 5,490      |          | 0        |
|                    |            |            | 13,176   |          |
| สุกรขุน              | 87,969     | 586,460    |          | 0        |
|                    |            |            | 1        |          |
| สุกรพันธุ์             | 34,875     | 139,500    | ,319,535 | 313,875  |
|                    |            |            |          |          |
| เป็ดเนื้อ             | 9,576      | 31,920     | 0        | 55,860   |
|                    |            |            |          |          |
| เป็ดพันธุ์             | 876        | 4,380      | 23,940   | 6,570    |
|                    |            |            |          |          |
| เป็ดไข่              | 7,800      | 14,625     | 1,460    | 39,000   |
|                    |            |            |          |          |
| กุ้ง(ตัน)             | 196,000    | 67,200     | 0        | 0        |
|                    |            |            |          |          |
| โคนม(ตัว)           | 0          | 20,258     | 0        | 0        |
|                    |            |            |          |          |
| ปลา                | 52,500     | 78,750     | 60,773   | 0        |
|                    |            |            |          |          |
|                    |            |            | 78,750   |          |
+--------------------+------------+------------+----------+----------+
| รวม                | 603,258    | 2,698,059  | 5        | 415,305  |
|                    |            |            | ,315,483 |          |
+--------------------+------------+------------+----------+----------+

ที่มา: สมาคมผู้ผลิตอาหารสัตว์ไทย

  สายธุรกิจอาหารแปรรูป

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัทขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

-   ลักษณะของลูกค้า แบ่งออกเป็น 3 กลุ่มดังนี้

  กลุ่มที่ 1 ลูกค้าตลาดสด

  กลุ่มที่ 2 ลูกค้าต่างจังหวัด

  กลุ่มที่ 3 ห้างสรรพสินค้าทั่วไป

-   กลุ่มลูกค้าเป้าหมาย

  ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

-   การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟู้ดส์ จำกัด จำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

(3) การจัดหาผลิตภัณฑ์หรือบริการ

สายธุรกิจชำแหละไก่

วัตถุดิบ (ไก่ใหญ่) ทั้งหมด รับซื้อมาจากบริษัท เอ็มเคเอส ฟาร์ม จำกัด ซึ่งเป็นบริษัทย่อยของบริษัท
โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2545
บริษัทมีกำลังการผลิตเท่ากับ 102,000 ตัน

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจโรงฟักไข่

บริษัทซื้อไก่พ่อแม่พันธุ์ในส่วนพันธุ์ไก่ไข่มาจากต่างประเทศ ส่วนพันธุ์ไก่เนื้อ
ซื้อจากตัวแทนจำหน่ายในประเทศไทย เพื่อนำมาผลิตลูกไก่ไข่ และลูกไก่เนื้อ โดยมีฟาร์มไก่ไข่
จำนวน 1 ฟาร์มและฟาร์มไก่เนื้อจำนวน 6 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี ในปี 2545
บริษัทมีกำลังการผลิตเท่ากับ 76 ล้านตัวในส่วนของลูกไก่เนื้อ
ส่วนลูกไก่ไข่บริษัทมีกำลังการผลิตเท่ากับ 5 ล้านตัว

ผลกระทบต่อสิ่งแวดล้อม

ธุรกิจโรงฟักไข่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่

บริษัทรับซื้อลูกไก่ (วัตถุดิบ) จากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 8 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2545 เท่ากับ 40 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศ และราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์ในบางครั้ง
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด เป็นต้น
นอกจากนี้บริษัทยังมีข้อจำกัดในการจัดหาวัตถุดิบ อาทิ มาตรการการกำหนดโควต้า
มาตรการด้านราคา และมาตรการด้านภาษี

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บก 1
โรงงานและอาหารสัตว์น้ำ 2 โรงงาน ซึ่งโรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2545 เท่ากับ 470,000 ตัน

สายธุรกิจอาหารแปรรูป

วัตถุดิบ (เนื้อไก่) ซื้อจากบริษัทแม่ คือบริษัท จีเอฟพีที จำกัด (มหาชน) เพียงแห่งเดียว ดังนั้น
จึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ ในปี 2545
มีกำลังการผลิตเท่ากับ 4,000 ตัน

(4) งานที่ยังไม่ได้ส่งมอบ

  -ไม่มี-